Maybelline Arends-Croes

Aura Maybelline Arends-Croes (☆ 27 di maart 1945 na Santa Cruz) ta un docente di musica, artista, director di coro y activista cultural Arubano. El ta ser considera un baluarte musical di Aruba cu a dedica mas di sinkuenta aña na desaroyo di talento musical y preservacion di e herencia cultural di su isla natal. 

 Bida y carera 
Maybelline Croes ta yiu di Aura Croes y Frans Antonio Croes.Biografia di Aura Maybelline Arends Croes (Maybe), Departamento di Cultura di Aruba (november 2018). El a lanta den un famia di seis yiu, unda musica tabata forma un parti hopi importante. Su welo ta Mo Tito Croes, kende tabata un di e pioneronan di musica folklorico. E tabata toca fio. Su tata, Frans Croes, tabata un comerciante conoci na Aruba, doño di e agencia di beyesa Fa Croes y a fayece na 2023 na edad di 105 añaUn di Aruba su ciudadanonan mas bieu Frans Croes a bay sosega cu 105 aña di edad, NoticiaCla (11 di december 2023). Su mama, Aura Croes, tabata un peluquera cu a drecha cabey di entre otro Beatrix di Hulanda. El a fayece na 2019. 

Despues di a tuma su prome lesnan di piano cerca Rhoda Steenhuizen el a bay scol di musica, Arubaanse Muziekschool (awor Scol di Musica Rufo Wever). Den 1963 Maybelline Arends-Croes a di gradua di Colegio Arubano cu un diploma H.B.S.-A y a bai Hulanda pa studia educacion musical. Den 1968, el a gradua di Conservatorio di Hilversum cu un diploma den Algemene Muzikale Vorming (A.M.V.). Durante su carera, el a participa na diferente congreso internacional di educacion musical na Hulanda, Merca, Finlandia, Surinam y Trinidad.

Entre 1969 y 2008, Arends-Croes a traha como docente di musica na Colegio Arubano, Instituto Pedagogico Arubano (IPA) y Scol di Musica Rufo Wever. E tambe a duna les privá di canto, piano, cuarta y guitara entre 1973 y 2014.

El a funda y dirigi varios coro hubenil, incluyendo Tutti Frutti, cu a canta e himno di Aruba, Aruba Dushi Tera pa prome biaha dia 18 di maart 1976.https://web.archive.org/web/20231212205734/https://www.bibliotecanacional.aw/pages/wp-content/uploads/spreekbeurten/De-Arubaanse-Muziek-1.pdf. El a dirigi e grupo vocal “Melange” y a forma parti di Brindis Musical, un grupo di muhe adulto mayor cu ta canta den cas di cuido.

Den teatro musikal, el a dirigí varios produccion pa TeleAruba y Cas di Cultura. Arends-Croes tabatin un rol importante como miembro di hurado na festivalnan di canto na Aruba, Corsou, Boneiro y Puerto Rico.

Arends-Croes ta casa cu Karel 'Lito'  Arends y tin tres yiu.  

 Reconocemento 
 2014: Premio Tapushi Literario https://artedipalabra.com/historia/
 2019: Reconocemento ceremonial pa honra 50 aña di trabou den culturahttps://kikotapasando.com/2019/03/23/maybelline-arends-croes-a-haya-reconocemento-pa-su-inmenso-aporte-na-nos-cultura/Maybelline Arends-Croes a haya reconocemento pa su aporte na nos Cultura, NoticiaCla (22 maart 2019).
 2022: Premio 'Crioyo di Oro'  di Fundacion Go CulturaMaybelline Arends-Croes received the Crioyo di Oro award, Gobierno di Aruba
 2022: Premio Cultural CCGPremio cultural dedica na Maybelline Arends-Croes, 24ora.com

Category:Hende
Kategoria:Aruba
Kategoria:Músika